Meie kodumaa loodus on erakordselt mitmekesine. Kõrgel klindiveerel seistes saad mõtiskleda, kuidas see meie tänane loodusmonument ometi küll võis sündida. Jääaja jääsahk on loonud meie kordumatud oosi- ja vooremaastikud, mida ehivad järvesilmad. Vilsandil saad seista sadade miljonite aastate vanustel korallkaljudel. Haanjamaal saad kõndida meie oma kanjonis ja Piusa, Ahja ning Võhandu jõe ääres imetleda võimsaid liivakivimüüre, millele Ahja jõe ääres on antud imekauni kõlaga nimi – taevaskojad.
#000001
Eestimaa loodusrikkuste hulka kuuluvad kindlasti arvukad sood ja rabad. Rabavaikuses näib ajal olevat hoopis teine mõõde. Kuidas küll sai turbasammal moodustada need meie ürgloodusele eriti iseloomulikud tohutud turbapätsid, mis kirendavad älvestest ja laugastest. Meie niidud võistlevad liigirikkuse poolest maailmatasemel. Meie metsad ja pärandmaastikud on silmatorkavalt looma-, linnu- ja taimerohked. Tuntud laulusõnadele toetudes saab ütelda: ilus oled isamaa, ja selle ilu taga on meie ainulaadne loodus.
#000002
Ole esimene, kes hindab toodet “101 Eesti looduspaika” Tühista vastus
#000003